钦定古今图书集成/明伦汇编/氏族典/第217卷 > 《廖用贤尚友录》 > 罗士信
## 钦定古今图书集成/明伦汇编/氏族典/第217卷 > 《廖用贤尚友录》 > 罗士信

按《唐书罗士信传》，“士信，齐州历城人。隋大业时，长白
山贼王薄、左才相孟让攻齐郡，通守张须陁率兵击
贼，士信以执衣年十四，短而悍，请自效，击贼潍水上，
大破贼。后须陁为李密所杀，士信与裴仁基归密，署
总管，俾统所部讨王世充。身被重创，见获于世充。世
充爱其才，厚遇之。后得密将邴元真等，故士信稍稍”
疏斥。士信耻与伍，率所部千馀人来降。高祖拜陕州
道行军总管，因谋世充。贼平，授绛州总管，封郯国公。
从秦王击刘黑闼洺水上，得一城，王君廓戍之。贼急
攻，溃而出。王语诸将：“孰能守此？”士信曰：“愿以守。”乃命
之。士信已入，贼悉众攻，方雨雪，救军不得进。城陷，黑
闼欲用之，不屈而死，年二十八。谥曰“勇。”